Държавен вестник, бр. 33, 2016 г., стр. 100

СТР.  100	
Д Ъ Р Ж А В Е Н  В Е С Т Н И К 	
БРОЙ  33
Комитет за наблюдение (КН)
1. Комитетът за наблюдение се създава, 
за да наблюдава изпълнението на програма-
та, както е посочено в чл. 47 от Регламент 
(ЕС) № 1303/2013. Комитетът за наблюдение 
се състои от представители на УО, НО и на 
партньорите, както е посочено в чл. 5 от 
Регламент (ЕС) № 1303/2013. Всеки член на 
Комитета за наблюдение има право на глас. 
Всеки член на Комитета за наблюдение със 
статут на наблюдател има само консултативна 
роля без правомощия за вземане на решения.
2. Комитетът за наблюдение се ръководи 
от председател и от заместник-председател. 
3. Председателството се осъществява от УО 
и НО, които се редуват на годишен принцип.
4. Европейската комисия участва в работата 
на Комитета за наблюдение със съвещателна 
функция. 
5. Одитният орган участва в работата на 
Комитета за наблюдение като наблюдател.
6. Комитетът за наблюдение се състои от 
представители от Румъния и Република Бъл-
гария (представители на всяка страна в КН 
от националните делегации), определени при 
спазване на принципите на партньорството и 
многостепенното управление. 
7. По принцип членовете, номинирани в 
Комитета за наблюдение, са аналогични на 
членовете на Съвместната работна група за 
програмиране, тъй като е осигурено участието 
на представители на национално, регионално 
и местно ниво, а също така и представителите 
на гражданското общество са избрани чрез 
прозрачни процедури.
8. Съгласно чл. 110 от Регламент (EО) 
№ 1303/2013 Комитетът за наблюдение по-
специално разглежда:
a) всички въпроси, които засягат изпълне-
нието на програмата; 
б) напредъка, постигнат в изпълнението на 
плана за оценка и последващите мерки във 
връзка с констатациите от извършените оценки;
в) изпълнението на комуникационната 
стратегия;
г) изпълнението на съвместните планове 
за действие;
д) действията за насърчаване на равенството 
между мъжете и жените, равните възможности 
и недискриминацията, включително достъп-
ност за хората с увреждания;
е) действията за насърчаване на устойчи-
вото развитие.
9. Комитетът за наблюдение разглежда и 
одобрява:
а) методологията и критериите за подбор 
на операции;
б) годишните и окончателните доклади за 
изпълнението;
в) плана за оценка на програмата и него-
вите изменения;
г) комуникационната стратегия за програ-
мата и нейните изменения;
д) всяко предложение за изменение на 
програмата, направено от УО;
е) без да се нарушават правилата за до-
пустимост, определени във или въз основа 
на чл. 65 – 71 от Регламент (ЕС) № 1303/2013, 
Регламент (ЕС) № 1301/2013, Регламент (ЕС) 
№ 1299/2013 или Регламент (EО) № 481/2014, 
участващите в Комитета за наблюдение дър-
жави членки създават допълнителни правила 
за допустимост на разходите за програмата за 
сътрудничество като цяло; за въпроси, които 
не са обхванати от правилата за допустимост, 
определени във или въз основа на чл. 65 – 71 
от Регламент (ЕС) №  1303/2013, Регламент 
(ЕС) № 1301/2013, Регламент (ЕС) № 481/2014 
или в правилата, определени съвместно от 
участващите държави членки, се прилагат 
националните правила на държавата членка, 
в която е извършен разходът;
ж) настъпили съществени изменения в 
структурата за изпълнение на програмата, 
които имат въздействие върху нейното из-
пълнение.
10. Процедурният правилник на Комите-
та за наблюдение (включително Кодекса за 
поведение), методологията и критериите за 
подбор на операциите, както и правилата за 
допустимост на разходите по програмата се 
приемат в рамките на три месеца считано от 
одобрението на програмата от Европейската 
комисия.
Одитен орган (ОО)
1. В съответствие с разпоредбите на чл. 21 
от Регламент (ЕС) № 1299/2013 държавите 
членки, участващи в програмата за сътруд-
ничество, определят един управляващ орган 
и за целите на чл. 123 (4) от Регламент (ЕС) 
№ 1303/2013 – единен одитен орган, който се 
намира на територията на същата държава 
членка.
2. Одитният орган на програмата е Одитни-
ят орган, асоцииран към румънската Сметна 
палата, разположен в Букурещ, 20, ул. Ернест 
Броштеану, сектор 1, Румъния, 010 528 – Ру-
мъния. 
3. Основните компетенции и отговорности 
на Одитния орган, както е предвидено в чл. 127 
от Регламент (ЕС) № 1303/2013, са:
a) осигурява извършването на одити на 
правилното функциониране на системата за 
управление и контрол на програмата, както и 
на подходяща извадка от операции въз основа 
на декларираните разходи и на годишните 
счетоводни отчети; декларираните разходи се 
одитират въз основа на представителна извадка 
и по принцип въз основа на статистически 
извадкови методи;
б) изготвя стратегия за одит за извършване 
на одити в рамките на осем месеца от при-
емането на програмата; стратегията за одит 
определя методологията на одита, метода за 
подбор на извадка за одити на операции и 
планирането на одити във връзка с текущата 
счетоводна година и двете следващи счето-
водни години.